kardosdrur/scandi-wiki huggingface dataset:
Che Guevara Mausoleum

Che Guevara Mausoleum (Mausoleo Che Guevara) er et mindesmærke i Santa Clara, Cuba. Det huser resterne af den revolutionære Ernesto "Che" Guevara og niogtyve af hans kammerater, som blev dræbt i 1967 under Guevara's forsøg på at rejse en væbnet revolution i Bolivia. Det fulde område, som indeholder en bronzestatue på 22-fod af Che, kaldes Ernesto Guevara skulpturkomplekset.

Guevara blev begravet med fuld militær honnør den 17. oktober 1997, efter at hans jordiske rester var blevet fundet i Bolivia og returneret til Cuba. På stedet er der også et museum dedikeret til Guevaras liv og en evig flamme, der blev tændt af Fidel Castro i Ches mausoleum.

Santa Clara blev valgt som stedet, der skulle minde om Guevaras tropper, der overtog byen den 31. december 1958 under Slaget om Santa Clara. Resultatet at denne sidste kamp under den cubanske revolution blev, at den cubanske diktator Fulgencio Batista flygtede fra øen til eksil.

Tæt på, i en anden del af byen, står et Fulgencio Batistas militære forsyningstog, der blev afsporet af Guevara under kampene. Toget er opstillet på dets oprindelige placering ved afsporingen.

Referencer

Se også 
 Lenins mausoleum

Eksterne henvisninger 

 Monument Pays Tribute to Che Guevara by John Moore, Toronto Star, December 6, 2008
 Ecuador President Correa Visits Che Guevara's Mausoleum in Cuba  Latin American Herald Tribune, January 12, 2009

Cuba
Monumenter
Syrien ved OL

Syrien deltog første gang i olympiske lege under Sommer-OL 1948 i London. De deltog ikke igen før under Sommer-OL 1968 i Mexico by. De har siden deltaget i samtlige sommerlege undtaget Sommer-OL 1976 i Montréal. Desuden deltog udøvere fra Syrien som en del af Forenede Arabiske Republik under Sommer-OL 1960 i Rom, men Den Internationale Olympiske Komité har i eftertiden listeført deltagelsen i 1960 som Egypten. Syrien har aldrig deltaget i vinterlege.

Medaljeoversigt

Eksterne henvisninger 
 Syriens OL-statistik  på Sports-reference.com

Syrien ved sommer-OL
OL
Acetylklorid

Acetylklorid () er acylkloridet af eddikesyre. Det hører til acylhaliderne, en klasse af organiske forbindelser. Det fremtræder som en farveløs, ætsende, flygtig væske.

Syntese 
Acetylklorid blev første gang syntetiseret i 1852 af den franske kemiker Charles Frédéric Gerhardt ved reaktion mellem kaliumacetat () og fosforylklorid ().

Ved reaktion mellem eddikesyreanhydrid og hydrogenklorid dannes en blanding af acetylklorid og eddikesyre:

(CH3CO)2O + HCl → CH3COCl + CH3CO2H

Laboratoriesyntese 
I laboratoriet syntetiseres acetylklorid ved reaktion mellem eddikesyre og vandsugende kloreringsreagenser som fosfortriklorid (PCl3), fosforpentaklorid (PCl5), sulfurylklorid () eller thionylklorid (SOCl2). Produktet af disse reaktioner er dog typisk forurenet med fosfor- eller svovlholdige urenheder, som kan besværliggøre efterfølgende reaktioner. En alternativ syntese, der ikke danner fosfor- og svovlholdige urenheder, består i at reagere fosgen med eddikesyre:

COCl2 + CH3COOH → CH3COCl + HCl + CO2

HCl-urenheder kan fjernes ved efterfølgende destillation af råproduktet fra dimethylanilin eller ved at gennemboble blandingen med en strøm af argon.

Andre metoder 

En blanding af dikloreddikesyre () og eddikesyre danner acetylklorid ved opvarmning. Acetylklorid kan tillige dannes ved katalytisk carbonylering af metylklorid ().

Forekomst 
Acetylklorid forventes ikke at forekomme i naturen, idet kontakt med vand vil hydrolysere acetylklorid til eddikesyre og hydrogenklorid. Selv i atmosfærisk luft frigiver acetylklorid hvide "dampe" som følge af hydrolyse forårsaget af fugt i luften. Disse dampe er i virkeligheden små dråber af saltsyre (HCl i vandig opløsning) og eddikesyre dannet ved hydrolyse.

Anvendelser 
I organisk syntese anvendes acetylklorid til acyleringsreaktioner, dvs. indførelsen af en acetylgruppe. Acetyl er en acylgruppe med formlen -C(=O)-CH3. To vigtige typer acyleringsreaktioner er esterificering og Friedel-Crafts-acylering.

Eddikesyreestre og -amider 
Acetylklorid anvendes som reagens i syntesen af estre og amider af eddikesyre. Ved reaktion mellem f.eks. acetylklorid og ætanol dannes esteren ethylacetat:

CH3COCl + HO-CH2-CH3 → CH3-COO-CH2-CH3 + H-Cl

Acyleringsreaktioner af denne type udføres ofte i tilstedeværelse af en base som pyridin, triethylamin eller 4-dimethylaminopyridin, der dels fungerer som katalysator, dels neutraliserer det dannede HCl. Disse reaktioner foregå ofte via dannelsen af en midlertidig keten.

Friedel-Crafts-acyleringer 
En anden vigtig type acyleringsreaktion er Friedel-Crafts-acyleringen, der er et eksempel på en elektrofil aromatisk substitution.

Referencer

Eksterne henvisninger 
  

Acylklorider
Luther Vandross

Luther Ronzoni Vandross, Jr (født 20. april 1951 – 1. juli 2005) var en amerikansk sanger, sangskriver og producer. Gennem hele sin karriere var Vandross en efterspurgt korsanger til flere forskellige kunstnere, herunder Judy Collins, Chaka Khan, Bette Midler, Diana Ross, David Bowie, Janet Jackson, Barbra Streisand, Ben E. King, og Donna Summer. Senere blev han forsanger i gruppen Change, som udgav det guld-sælgende debutalbum, The Glow of Love, i 1980 på Warner Bros Records. Efter at have forladt gruppen, fik Vandross en pladekontrakt med Epic Records, og udgav sit første soloalbum, Never Too Much, i 1981.

Han hittede med sange som "Never Too Much", "Here and Now", "Any Love", "Power of Love/Love Power", "I Can Make It Better" og "For You to Love". Flere af hans sange var coverversioner, heriblandt "If This World Were Mine" (duet med Cheryl Lynn), "Since I Lost My Baby", "Superstar" and "Always and Forever". Vandross indspillede også duetterne "The Closer I Get to You" med Beyoncé, "Endless Love" med Mariah Carey og "The Best Things in Life Are Free" med Janet Jackson, der alle var hits i løbet af hans karriere.

Vandross har solgt over 35 millioner eksemplarer på verdensplan, og modtaget otte Grammy Awards heriblandt prisen for Best Male R&B Vocal Performance fire gange. I 2004 vandt han fire Grammy Awards, herunder en Grammy Award for årets sang for "Dance with My Father", som blev indspillet kort før hans død.

Diskografi 
 Never Too Much (1981)
 Forever, for Always, for Love (1982)
 Busy Body (1983)
 The Night I Fell in Love (1985)
 Give Me the Reason (1986)
 Any Love (1988)
 Power of Love (1991)
 Never Let Me Go (1993)
 Songs (1994)
 Your Secret Love (1996)
 I Know (1998)
 Luther Vandross (2001)
 Dance with My Father (2003)

Kilder

Eksterne henvisninger 
 

Sangere fra USA
Sangskrivere fra USA
Musikproducere fra USA
Tadsjikistan ved OL

Tadsjikistan deltog første gang i olympiske lege som selvstændig nation under Sommer-OL 1996 i Atlanta, og har siden deltaget i samtlige sommerlege. De deltog første gang i vinterlege under Vinter-OL 2002 i Salt Lake City. Udøvere fra Tadsjikistan har tidligere deltaget som en del af Sovjetunionen (1952–1988) og SNG (1992).

Medaljeoversigt

Eksterne henvisninger 
 Tadsjikistans OL-statistik  på Sports-reference.com

Tadsjikistan ved sommer-OL
Tadsjikistan ved vinter-OL
OL
Thailand ved OL

Thailand deltog første gang i olympiske lege under Sommer-OL 1952 i Helsingfors, og har siden deltaget i alle efterfølgende sommerlege undtaget Sommer-OL 1980 i Moskva som de boykottede. De har foreløbig deltaget tre gange i vinterlege, første gang under Vinter-OL 2002 i Salt Lake City, og senere under Vinter-OL 2006 i Torino og under Vinter-OL 2014 i Sotji.

Medaljeoversigt

Eksterne henvisninger 
 Thailands OL-statistik  på Sports-reference.com

Thailand ved sommer-OL
Thailand ved vinter-OL
OL
Holland ved OL

Holland deltog i olympiske lege første gang under Sommer-OL 1900 i Paris, og har siden deltaget i alle sommerlege undtaget Sommer-OL 1904 i St. Louis. Holland boykottede Sommer-OL 1956 i Melbourne i protest mod Sovjetunionens invasion af Ungarn, men en udøver deltog under hestesport-øvelserne som blev arrangeret i Stockholm samme år. De deltog første gang i vinterlege under Vinter-OL 1928 i St. Moritz, men deltog ikke under Vinter-OL 1932 i Lake Placid. Holland var tilbage under Vinter-OL 1936 i Garmisch-Partenkirchen, og har siden deltaget i samtlige efterfølgende vinterlege. De deltog tidligere under navnet Holland med landskoden HOL, men skiftet til Nederland (NED) i 1992. 

Holland har været vært OL en gang; Sommer-OL 1928 i Amsterdam.

Medaljeoversigt

Eksterne henvisninger 
 Hollands OL-statistik  på Sports-reference.com

 
 
OL
Nordborneo ved sommer-OL 1956

Nordborneo under Sommer-OL 1956. To sports udøvere fra Britisk Nordborneo deltog i en sport under Sommer-OL 1956 i Melbourne. Dette var koloniens eneste deltagelse i OL. Britisk Nordborneo blev i 1963 en del af Malaysia.

Medaljer

Atletik

Begge deltager fra Nordborneo deltog i Trespring, men klare ikke at kvalificere sig til finalen.

Eksterne henvisninger 
 Nordborneos OL-statistik  på Sports-reference.com

Lande ved sommer-OL 1956
Malaysias deltagelse i Olympiske lege
Turkmenistan ved OL

Turkmenistan  deltog første gang i olympiske lege som selvstændig nation under Sommer-OL 1996 i Atlanta, og har deltaget i samtlige efterfølgende sommerlege. Tidligere deltog udøvere fra Turkmenistan som en del af Sovjetunionen (1952–1988) og SNG (1992). De har aldrig deltaget i vinterlege. Turkmenistan har aldrig vundet nogen medalje.

Medaljeoversigt

Eksterne henvisninger 
 Turkmenistans OL-statistik  på Sports-reference.com

Turkmenistan ved sommer-OL
OL
Den man elsker

Den man elsker har flere betydninger:
 Den man elsker (film) - danske film af Christian Braad Thomsen
 Den man elsker (film fra 2008) - svensk film fra 2008 af Åke Sandgren
 Den man elsker (roman) roman fra 2009 af Therese Philipsen.
Somalia ved OL

Somalia deltog første gang i olympiske lege under Sommer-OL 1972 i München, og har deltaget i samtlige efterfølgende sommerlege med undtaget 1976 Montréal, 1980 Moskva og 1992 Barcelona. De har aldrig deltaget i vinterlege. Somalia har aldrig vundet nogen medalje.

Medaljeoversigt

Eksterne henvisninger 
 Somalias OL-statistik  på Sports-reference.com

Somalia ved sommer-OL
OL
Richard Klemens von Metternich

Richard Klemens, 3. fyrste af Metternich-Winneburg (født 7. januar 1829 i Wien, død 1. marts 1895 samme sted) var en østrigsk diplomat.

Diplomat 
I 1855 blev Richard von Metternich legationssekretær ved den østrigske ambassade i Paris. I 1856 blev han Østrigs ambassadør i Kongeriget Sachsen.

Fra 14. november 1859 til 13. december 1871 var Richard Metternich Østrig-Ungarns ambassadør i Frankrig.  Richard Metternich og hustruen Pauline von Metternich spillede en betydelig rolle i selskabslivet i Paris. Blandt andet derigennem opnåede de en vis indflydelse på Napoleon 3.s hof.

Politiker 
I 1861 fik Richard Metternich tildelt en arvelig plads i det østrigske rigsråds overhus (Herrenhaus). Efter hans død i 1895 blev pladsen i parlamentet overtaget af hans yngre halvbroder (fyrste Paul Clemens Lothar von Metternich-Winneburg (1834–1906)). Efter Paul von Metternich's død i 1906 indtrådte sønnen fyrste Klemens Wenzel von Metternich-Winneburg (1869–1930) i overhuset.

Familie 
Richard von Metternich var søn af den østrigske statsmand, statskansler og udenrigsminister Klemens von Metternich (1773–1859). Fyrste Klemens von Metternich var en dominerede skikkelse i europæisk politik fra 1809 til 1848.
Richard von Metternich giftede sig med sin halvniece (prinsesse) Pauline von Metternich (1836–1921). Pauline var datter af den ungarske greve Móric (Moritz) Sándor de Szlavnicza  og Richard Metternich's halvsøster prinsesse Leontine Adelheid Maria Pauline von Metternich-Winneburg (1811–1861) .

Richard og Pauline fik tre døtre:
 Sophie, prinsesse af Metternich-Winneburg (også kendt som Sophie af Metternich-Sándor) (1857–1941). 
 Antoinette Pascalina, grevinde Metternich Sándor af Winneburg (1862–1890). 
 Klementina Marie, grevinde Metternich Sándor af Winneburg (1870–1963).

Metternich-Sándor 
I 1926 adopterede Klementina Marie Metternich-Sándor af Winneburg en dattersøn af sin søster Sophie af Metternich-Sándor (Franz-Albrecht Metternich-Sándor (1920–2009)). Franz-Albrecht og hans efterkommere bruger efternavnet Metternich-Sándor.

Politikere fra Østrig
Ambassadører fra Østrig
Bulgarien ved OL

Bulgarien er en af de 14 nationer, som deltog i de første moderne olympiske lege under sommer-OL 1896 i Athen. De deltog med en gymnast, Charles Champaud, som egentlig var schweizisk statsborger bosat i Bulgariens hovedstad Sofia. Flere kilder er derfor uenige, om han skal regnes som deltager for Schweiz eller for Bulgarien. Næste gang Bulgarien deltog var under sommer-OL 1924 i Paris, og landet har siden deltaget i alle sommerlege undtaget 1932 i Los Angeles, 1948 i London og 1984 i Los Angeles.

Bulgarien deltog første gang i vinterlege under vinter-OL 1936 i Garmisch-Partenkirchen og har siden deltaget i samtlige vinterlege.

Medaljeoversigt

Eksterne henvisninger 
 Bulgariens OL-statistik  på Sports-reference.com

Bulgarien ved sommer-OL
Bulgarien ved vinter-OL
OL
Cypern ved OL

Cypern deltog første gang i olympiske lege under Vinter-OL 1980 i Lake Placid, og har siden deltaget i samtlige sommer- og vinterlege. Cypern vandt sin første medalje under Sommer-OL 2012 i London.

Medaljeoversigt

Medaljevindere

Eksterne henvisninger 
 Cypern OL-statistik  på Sports-reference.com

 
 
OL
Finland ved OL

Finland deltog første gang under Sommer-OL 1908 i London, og har siden deltaget i samtlige sommer- og vinterlege. 

Finland har været vært for OL en gang; Sommer-OL 1952 i Helsingfors.

Medaljeoversigt

Eksterne henvisninger 
 Finlands OL-statistik  på Sports-reference.com

Finland ved sommer-OL
Finland ved vinter-OL
OL
Frankrig ved OL

Frankrig er en af de 14 nationer som deltog i de første moderne olympiske lege under Sommer-OL 1896 i Athen. De har deltaget i samtlige moderne olympiske lege, eftersom man inkluderer Albert Coray som fransk deltager under Sommer-OL 1904 i St. Louis. Flere kilder er uenige om Coray deltog for Frankrig eller USA.

Frankrig som arrangør
Frankrig har været vært for OL fem gange:

 Sommer-OL 1900 i Paris 
 Vinter-OL 1924 i Chamonix 
 Sommer-OL 1924 i Paris 
 Vinter-OL 1968 i Grenoble 
 Vinter-OL 1992 i Albertville

Medaljeoversigt

Eksterne henvisninger 
 Frankrigs OL-statistik  på Sports-reference.com
Lhermittes tegn

Lhermittes tegn eller Lhermittes symptom er en følelse af en elektrisk strøm, der løber ned langs columna og i varierende grad ud i ekstremiteterne. Symptomet opstår ved strækning af medulla spinalis hos patienten med plaques i den cervikale del af medulla og ses også ved andre sgydomme, der påvirker medulla cervicalis.

Det kan udløses ved foroverbøjning af hovedet. Det forekommer oftest i forbindelse i forbindelse med Multipel sklerose, men der kan også være andre årsager.

Lhermittes tegn er opkaldt efter den franske neurolog Jacques Jean Lhermitte (1877–1959).

Diagnostik
Georgien ved OL

Georgien deltog som selvstændig nation første gang i olympiske lege under Vinter-OL 1994 i Lillehammer. Tidligere deltog udøvere fra Georgien som en del af Rusland (fra 1900 til 1912), Sovjetunionen (fra 1952 til 1988) og SNG (1992).

Medaljeoversigt

Eksterne henvisninger 
 Georgiens OL-statistik  på Sports-reference.com

Georgien ved sommer-OL
Georgien ved vinter-OL
OL
Liechtenstein ved OL

Liechtenstein deltog første gang i olympiske lege under Vinter-OL 1936 i Garmisch-Partenkirchen, og har siden deltaget i samtlige efterfølgende vinterlege undtaget under Vinter-OL 1952 i Oslo. De deltog første gang i sommerlege under Sommer-OL 1936 i Berlin, og har med undtaget for Sommer-OL 1956 i Melbourne og Sommer-OL 1980 i Moskva deltaget i alle sommerlege siden. Liechtenstein er den eneste nationen som har vundet alle sine olympiske medaljer under vinterlege.

Medaljeoversigt

Eksterne henvisninger 
 Liechtensteins OL-statistik  på Sports-reference.com

 
 
OL
Litauen ved OL

Litauen deltog første gang i olympiske lege under Sommer-OL 1924 i Paris. Tidligere havde udøvere fra Litauen deltaget som en del af Rusland (1912). Efter at Litauen blev annekteret af Sovjetunionen i 1940, deltog udøvere fra Litauen som en del af Sovjetunionen fra 1952 til 1988. Litauen blev igen selvstændige i 1991, og har siden deltaget i samtlige efterfølgende sommer- og vinterlege.

Medaljeoversigt

Eksterne henvisninger 
 Litauens OL-statistik  på Sports-reference.com

Litauen ved sommer-OL
Litauen ved vinter-OL
OL
Jenny Rissveds

Jenny Rissveds, (født 6. juni 1994 i Falun) er en svensk mountainbikerytter i cross country. Hun vandt guld i U23 mountainbikeløbet ved VM i 2016.

Rissveds vandt guld i kvindernes cross country under sommer-OL 2016 i Rio de Janeiro.

Referencer

Eksterne henvisninger  

Kvindelige cykelryttere fra Sverige
Cykelryttere ved sommer-OL 2016
Cykelryttere ved sommer-OL 2020
Deltagere for Sverige ved sommer-OL 2016
Deltagere for Sverige ved sommer-OL 2020
Medaljevindere fra Sverige ved sommer-OL 2016
Olympiske mestre fra Sverige
Svingen Station

Svingen Station (Svingen stasjon eller Svingen holdeplass) er en jernbanestation, der ligger i byområdet Fetsund i Fet kommune på Kongsvingerbanen i Norge. Stationen, der er oprettet i 1932, består af et spor og en perron af træ med et rødmalet læskur, der ligeledes er af træ, samt en parkeringsplads.

Stationen betjenes af lokaltog mellem Asker og Kongsvinger.

Litteratur

Eksterne henvisninger 

Stationer på Kongsvingerbanen
Etableret i 1932
Jernbanestationer i Viken
Sørumsand Station

Sørumsand Station (Sørumsand stasjon) er en jernbanestation, der ligger i Sørum kommune på Kongsvingerbanen i Norge. Stationen åbnede 22. december 1892 som Sørumsanden men skiftede navn til Sørumsand 15. februar 1909. Den består af tre spor med to perroner, stationsbygning og busterminal. Stationsbygningen er opført efter tegninger af Paul Armin Due men er senere blevet ombygget med en enklere facade.

Urskog-Hølandsbanen 
I 1903 forlængedes den i 1896 åbnede smalsporsbane Urskog–Hølandsbanen, populært kaldet Tertitten, fra Bingsfos til Sørumsand, hvor der kunne skiftes til Kongsvingerbanen. I 1919 opsattes Norges første containerkran til at omlæsse trækasser (senere kaldet containere) med gods fra normalspor til smalspor. Kranen eksisterer stadig i driftsklar stand. 

Urskog-Hølandsbanen blev nedlagt i 1960, men 3 km ved Sørumsand blev bevaret og genåbnet som veteranbane i 1966. Sporene ind i selve Sørumsand var dog blevet fjernet i mellemtiden og blev først genetableret i 1987. I de efterfølgende par år anlagdes et egentligt stationsanlæg for veteranbanen med en stationsbygning og værksted, der begge er kopier af dem fra Bjørkelangen Station. Vandtårnet som damplokomotiverne får vand fra stod tidligere på Finsand Station ved Sperillen.

Litteratur

Eksterne henvisninger

Noter 

Stationer på Kongsvingerbanen
Stationer på Urskog-Hølandsbanen
Etableret i 1892
Stationer på veteranbaner i Norge
Jernbanestationer i Viken
Blaker Station

Blaker Station (Blaker stasjon) er en jernbanestation, der ligger i byområdet Blaker i Sørum kommune på Kongsvingerbanen i Norge. Stationen består af to spor med to perroner samt en stationsbygning, en anden bygning og et læskur, der alle er opført i gulmalet træ. Stationen betjenes af lokaltog mellem Asker og Kongsvinger.

Stationen blev åbnet sammen med banen 3. oktober 1862 under navnet Blakjer, men den skiftede navn til Blaker i april 1894. Den blev fjernstyret 21. maj 1966 og gjort ubemandet 17. marts 1969.

Den første stationsbygning blev opført til åbningen i 1862 efter tegninger af Heinrich Ernst Schirmer og Wilhelm von Hanno. Den blev revet ned i 1976. Den nuværende stationsbygning blev opført efter tegninger af NSB Arkitektkontor i 1952.

Litteratur

Eksterne henvisninger 

Stationer på Kongsvingerbanen
Etableret i 1862
Jernbanestationer i Viken
Renato Sanches

Renato Júnior Luz Sanches (født 18. August 1997)  er en portugisisk fodboldspiller (central midtbane) hos Lille OSC og på Portugals landshold.

Renato startede sin professionelle karriere i Benfica og har også spillet for Bayern München i Tyskland. For Portugals landshold var han med til at vinde guld ved EM 2016 i Frankrig efter finalesejr over værtsnationen.

Eksterne henvisninger 

Personer fra Lissabon 
Fodboldspillere fra Portugal
Fodboldspillere fra S.L. Benfica
Fodboldspillere fra FC Bayern München
Fodboldspillere fra Swansea City A.F.C.
Deltagere ved det europæiske mesterskab i fodbold 2016
Deltagere ved det europæiske mesterskab i fodbold 2020
Atetose

Atetose er langsomme, vridende og uregelmæssig bevægelser, primært i hænderne og håndleddene. Det akkompagneres ofte af symptomerne på cerebral parese.

Referencer 

Neurologiske sygdomme
Dyskinesi

Dyskinesi er en betegnelse, som anvendes til at beskrive bevægelser, der er knyttet til behandling med psykofarmaka. Anvendes især til at beskrive bevægelser af mund og ansigt (orofacial dyskinesi)

Neurologiske sygdomme
Hemiballisme

Hemiballisme er voldsomme og slyngende bevægelser, der er uregelmæssige og som afficerer den ene side. Det kan ikke skelnes klart fra svær chorea.

Neurologiske sygdomme
VM i mountainbike 2016

VM i mountainbike 2016 var den 27. udgave af VM i mountainbike. Til forskel fra de forrige gange, blev de forskellige discipliner holdt to forskellige steder. VM i cross-country blev afholdt i Nové Město na Moravě, Tjekkiet fra 28. juni til 3. juli 2016. downhill, four-cross og trials konkurrencer blev afholdt i Val di Sole, Italien fra 29. august til 11. september 2016.

Medaljer

Mændenes konkurrencer

Kvindernes konkurrencer

Holdkonkurrencer

Referencer 

VM i mountainbike
Sport i 2016
Carmel Highlands

Carmel Highlands er en by der ligger Monterey County ca. 5,6 km syd for Carmel-by-the-Sea i Californien.

Igennem byen går California State Route 1, som er en vej der går fra Los Angeles til Leggett, der ligger nord for San Francisco.

I området omkring Carmel Highlands er der nogle af de dyreste boliger i USA, da mange berømte og rige stjerner har huse eller feriehuse i området. bl.a. Clint Eastwood, og tidligere countrysangeren John Denver, der boede der fra 1996 til 1997.

Byer i Californien
Etaper i Vuelta a España 2016

Etaper i Vuelta a España 2016

Klassementer

1. etape 
 20. august 2016, Ourense – Castrelo de Miño, 29,4 km (holdtidskørsel)

2. etape 
21. august 2016 — Ourense – Baiona, 160,8 km

3. etape 
22. august 2016 — Marín – Dumbria, Mirador de Ézaro, 176,4 km

4. etape 
23. august 2016 — Betanzos – San Andrés de Teixido, 163,5 km

5. etape 
24. august 2016 — Viveiro – Lugo, 171,3 km

6. etape 
25. august 2016 — Monforte de Lemos – Puebla de Sanabria, 158,5 km

7. etape 
26. august 2016 — Maceda – Puebla de Sanabria, 158,5 km

8. etape 
27. august 2016 — Villalpando – La Camperona, Valle de Sabero, 181,5 km

9. etape 
28. august 2016 — Cistierna – Alto del Naranco, Oviedo, 181,5 km

10. etape 
29. august 2016 — Lugones – Lagos de Covadonga, 188,7 km

11. etape 
31. august 2016 — Museo del Jurásico de Asturias, Colunga – Peña Cabarga, 168,2 km

12. etape 
1. september 2016 — Los Corrales de Buelna – Bilbao, 193,2 km

13. etape
2. september 2016 — Bilbao – Urdax-Dantxarinea, 213,4 km

14. etape
3. september 2016 — Urdax-Dantxarinea – Gourette, Col d'Aubisque,  196,1 km

15. etape
4. september 2016 — Sabiñánigo  – Aramon Formigal, Sallent de Gállego, 118,5 km

16. etape
5. september 2016 — Alcañiz – Peñiscola, 156,4 km

17. etape
7. september 2016 — Castellón – Lluenca, Mas de la Costa, 177,5 km

18. etape
8. september 2016 — Requena – Gandía, 200,6 km

19. etape
9. september 2016 — Xàbia – Calp, 37,5 km, enkeltstart (ITT)

20. etape
10. september 2016 — Benidorm – Aito de Aitana, 193,2 km

21. etape
11. september 2016 — Las Rozas – Madrid, 104,1 km

Referencer

Eksterne henvisninger 

Vuelta a España
Rød klippehane

Rød klippehane () er en spurvefugl, der lever i Andesbjergene - fra Venezuela til Bolivia.

Noter 
 Avibase - the world bird database

Eksterne henvisninger 

Andesfugle
Colombias fugle
Ecuadors fugle
Perus fugle
Kotingaer